Radvėlėškė Švt. Panuos Marėjės Gėmėma bažninčė

Radvėlėškė Švt. Panuos Marėjės Gėmėma bažninčė (lietovėškā: Radviliškio Švč. Mergelės Marijos Gimimo bažnyčia) stuov Radvėlėškie Mairuonė gatvie 10, irėngta 1945 m. Istuorėjė 1597 m. mėnavuojama Radvėlėške katalėkū bažninčė ė parapėjėnė muokīkla. 1619 m. isteigta parapėjė. Ana miestelie gava sklīpa muokīkla ė klėbonėje statītė, kortė prieglauda. Konėgs K. Ausiens su parapėjėitēs 1769 m. pastat' nauja medėnė bažninčė. Anuo 1789 m. konsekrava pavīskopis Aduoms Kuoscia. 1868 m. bažninčė sudėgė. Klėbuona Jūzapa Bartkevičė rūpestio 1870 m. atstatīta. Ana bova krīžmėnė plana, su kūdās buokštelēs. Per Ontra svieta vaina bažninčė sodėgė. Ana 1945 m. irėngta mūrėniamė, vuokītiū belaisviū statītamė būdnīnkė. 1991 m. konsekrouta. Arkitektūra Išlėka liaudėis arkitektūras skvarmu 5 tarpsniu varpėnė, statīta 1876 m.